128
Qotei na tamo kalil aqa anjam dauryeqnub qaji naŋgi boletnjreqnu
1-2 Tamo kalil Qotei qa ulaoqnsib aqa anjam dauryeqnub qaji naŋgi tulaŋ areboleboleinjreqnu. O tamo, ni Tamo Koba Qotei aqa anjam dauryqam di a na ino baŋ siŋgilatetmim ni wauoqnsim iŋgi uyoqnsim tulaŋ bole sosim areboleboleimoqnqas.
3 Ino talq dia ino ŋauŋ a aŋgro gargekoba oqas. Ŋam oliv a gei bole ateleŋeqnu dego kere. Ino aŋgro naŋgi ŋam oliv bul sosibqa ni ombla iŋgi uyoqnqab. 4 Od, Tamo Koba Qotei na tamo kalil aqa anjam dauryeqnub qaji naŋgi degsim boletnjroqnqas.
5 Tamo Koba Qotei a Saion qureq di unu. A na ni boletmoqnqas. Deqa bati kalil ni mandamq endi sqam di Qotei na Jerusalem qure tulaŋ boletoqnimqa ni unoqnqam.
6 Ijo areqalo agiende. Ni bati olekoba sosimqa ino moma naŋgi unjrqam. O Israel, niŋgi lawo soqniy.