11
Tamo a Qotei qa aqa areqalo siŋgilateqnu
1 E Tamo Koba Qotei aqa areq di uliejunum deqa a na e taqatbeqnu. Niŋgi nanari tamo unub deqa kiyo niŋgi na e endegsib merbeqnub, “Ni qebari naŋgi bulosim ulaŋosim manaq oqe. 2 Ni unime. Tamo uge naŋgi naŋgo aŋ titoqnsib naŋgo qaja dego ojoqnsib tamo areqalo bole ti unub qaji naŋgi uli na qamqajqa laqnub. 3 Tamo kalil naŋgi kumbra bole dauryqa torei urateqnub deqa tamo tiŋtiŋ naŋgi kiyersib geregere sqab? Keresai.” Niŋgi na e degsib merbeqnub.
4 Deqa niŋgi quiy. Tamo Koba Qotei a aqa segi getento talq di unu. A laŋ qureq dia aqa awo jaramq di awesosiqa ŋam atoqnsiq tamo kalil naŋgi unjroqnsiq naŋgo kumbra geregere tenemteqnu. 5 A na tamo bole ti tamo uge ti naŋgo kumbra geregere tenemtoqnsiqa tamo qalo qaji naŋgi tulaŋ qoreinjreqnu.
6 Qotei a ŋamyuwo tulaŋ kaŋkaŋ qariŋyoqnim tamo uge naŋgoq aiyoqnqas. Ŋamyuwo ti jagwa tulaŋ kaŋkaŋ ti dena tamo uge naŋgo jejamu koitetnjrqas. Naŋgi awai uge di itqab. 7 Di kiyaqa? Tamo Koba Qotei a tulaŋ tiŋtiŋ unu deqa. A kumbra tiŋtiŋ qa tulaŋ areareteqnu. Deqa tamo bole tiŋtiŋ naŋgi geregere sosib Qotei aqa ulatamu unoqnqab.