121
Tamo Koba a na iga taqatgeqnu
1 E mana kalil koqyoqnsim endegsi nenemeqnum, “Ijo aqaryaibo tamo a qabe na bqas?” 2 E marqai. Tamo Koba Qotei laŋ ti mandam ti gereiyej qaji a segi na e aqaryaibeqnu. 3 O tamo, ni que. Qotei a qambumtosaieqnu deqa a na ni geregere taqatmqas. A degyqas deqa ni aqa gam bole uratqa keresai. 4 A na Israel naŋgi geregere taqatnjreqnu. A qambumtosaieqnu. Sai bole sai. 5 Tamo Koba Qotei a ino jojomq di tigelesosiqa ni waburtmoqnsiqa taqatmeqnu. 6 Deqa seŋ na ni qanam koitmqa keresai. Bai na dego ni qolo ugetmqa keresai. 7 Tamo Koba Qotei a na ni taqatmimqa ni ŋambile sqam. Deqa gulbe bei na ni ugetmqa keresai. 8 Ni ino tal uratosim walwelosim olo ino talq boqnim Tamo Koba Qotei a na ni taqatmoqnqas. Bati endeqa ti bunuq qa ti a na ni taqatmoqnqas.